  Туспуктэм: vk.com (Ярослав Семенов) Майя Бывальцева Эгра ёросысь Тыло (Загребино) гуртын федерал трассалэсь куашкам люкетсэ тупатӥзы. Мынон-ветлон усьтэмын. Со сярысь Удмуртиысь кивалтэтлэн тӧроез Ярослав Семёнов ивортӥз. « Упрдор «Прикамьеысь» ӧнерчиос ивортэмъя, тупатъям люкетлэн вылӥ сӥез векчиятэм изэн но асфальт пырыен шобыртэмын. Удысэтысь ӧнерчиос объектэз сак акласа возёзы. Сюреслэн вылыз пуксиз ке, материалъёс ватсалозы но грейдерен ӵошкытатозы » Ярослав Семёнов, Удмуртиысь кивалтэтлэн тӧроез Тупатъям сюрес вылтӥ мынон ӝоглык часкын 30 иськемозь сюбегатэмын. Ярослав Семёнов сюресчиослы ӝог ужамзы понна тау кариз но пусйиз, та тупатъян пыраклы ӧвӧл. Сюреслэсь куашкан мугзэ эскерем но выль ӵектос шедьтэм бере, сюрес лэсьтӥсьёс татчы берытскозы на. Тодэ вайытом, Эгра ёросысь Тыло гуртын федерал сюреслэн люкетэз 27-тӥ южтолэзе куашказ. Тупатъян ужъёсты кык-куинь нуналскын быдэстозы шуыса веразы.  Тегъёс: сюресъёс тупатъянужъёс Шимучыръёс Эгра Удмуртия  